שחורים עליך שמשון

שמשון די נעבעך-דיקער (מפי לוי אשכול ז"ל)

 ביום ב' בשבוע שעבר, 15.1.18, התפרסם במדור התגובות (מכתבים למערכת) של עיתון "הארץ" מכתבה של רותי אלקנה בתגובה למאמר של הפובלציסט ב. מיכאל בעיתון, בגיליון מיום 11.1.

כותרת המאמר היתה***: "הלשכה המרכזית להגירת השווארצע".*** המאמר ניתח וגינה את כוונת הממשלה, שקורמת כבר עתה עורוגידים לגרש בכפיה את "השחורים". אלה הפליטיםומבקשי המקלט וה"מסתננים ומהגרי העבודה מאפריקה.

 אני מפציר ברותי שתפרסם את מכתבה בשלמותו גם אצלנו בסאמדיי. מגיע גם לנו ולא רק לקוראי העיתון האמיתי והמושמץ ביותר במדינה . בעצם, אין לי ספק שתיענה.

 לצורך תגובתי שלי על המכתב החשוב הזה, שיצא מקרבנו הנהללי, ארשה לעצמי לצטט כמה משפטים ממנו :

 *"קראתי את מאמרו של ב.מיכאל ואני מסכימה עם כל מלה. גם הורי הורי גורשו מוינה בשנת 1938, אך מדינות העולם סגרו את שעריהן בפניהם והם נלכדו במלכודת המוות הנאצית.*

*הידיעה שמדינתי, ישראל, מתכוונת לגרש את מבקשי המקלט אל מותם הבטוח, מעוררת פלצות.*

*שיהיה ברור: אנו עומדים להיות עדים לציד אנשים חפים מפשע ברחובות. לציד המוני ילדים שנולדו כאן ואינם מכירים מקום אחר. יש פתרונות מעשיים ואנושיים, אך הממשלה שלנו מתעקשת להקשות את לבה ונוקטת קו נוקשה ואכזרי. אוי לאותה בושה*

*אני גדלתי על המשפט המצמרר בהקשר לשואת היהודים: "והעולם שתק והחריש". האם נשתוק ונחריש? לא יקום ולא יהיה!*

זועזעתי כמו רותי ממאמרו של ב. מיכאל. הייתי גאה בה , על מה שכתבה. אתפלא אם יש בקהילתנו אדם שלא יסכים עמה. לא צריך לקרא מאמרים בעיתון. מספיק לקרא את החדשות ולצפות בהן בתקשורת כדי להיות חרד – מה הולך לקרות כאן.

וחשבתי על עוד משהו , לא רעיון מקורי שלי אלא שוב, של אחד מעיתונאי הארץ. צריך מרי אזרחי. טייסים יסרבו להטיס את השחורים הכבולים אל מותם. רבים מהמובלים יעדיפו למות בהתרסקות מטוס, ויידרשו שני שומרים לצידו של כל כבול . שעובדי חברות תעופה , אזרחים, לא ישתפו פעולה. כל אזרח שוחר חרות וחרד לדמותה של ישראל יסרב. זה איננו סרוב פקודה כמו בצה"ל או במשטרה או בשב"כ. לא צריך להיות בצלם ושוברים שתיקה. הבה נקווה שלא יצליחו הרשויות לגייס ציידי ראשים. והכי קיצוני: אזרחים יסתירו מבקשי מקלט, כמו חסידי אומות העולם במלה"ע השניה.

 אני עצמי אינני די אמיץ לעשות זאת. כבר עשיתי זאת לפני קצת יותר מעשור. הסתרתי את הפיליפינית דיוינה שנים מפני משטרת ההגירה כי הייתי חרד לה ולמשפחתה. מישהו זוכר אותה? משפ' בלוך , משפ' צור, נאווה שרון, אתם זוכרים? אחרי שנתפסה יצאתי בשן ועין מהפרשה ב-5500 שקל קנס בלבד. איך זה? זה לא מפני שהייתי חכם, להפך, אבל לחוקר שחקר אותי בפרשה לא היו ראיות שהעסקתי אותה. פעם נוספת שאעשה זאת כבר אחטוף כהוגן.

 שאלתי את רותי, אצילת הנפש, את תסכים להסתיר מבקשי מקלט והיא השיבה בחיוב, ואני מאמין לה בלב שלם. אין לי צל של ספק. הרי אני מכיר אותה עוד מילדותה ת. אבל רוצה אני לבדוק את הלך הרוח בקרב תושבי נהלל כולם, ואתחיל מאלה שמפרסמים ,פירסמו ויפרסמו דירות להשכרה וממקרה שאין בו עברה על החוק. אשאלכם שאלה שהיום היא כבר לא כך היפותטית. אשמח לקבל תשובות: פירסמתם דירה שלכם להשכרה. מחר יבוא אליכם פליט סודני בעל משפחה עם שניים-שלושה ילדים ויבקש לשכור את הדירה. הוא יוכיח לכם שבידו רשיון שהיה או תושבות זמנית או קבועה, שיש לו עבודה , שגם אשתו מוכנה לעבוד בכל עבוד והוא יכול לפרנס את משפחתו והוא רוצה כמובן שילדיו ימשיכו ללמוד במערכת החינוך שלנו שכבר התחילו ללמוד בה אי שם בדרום תל אביב או ערד. האם תשכירו לו את דירתכם? ואם לא זכה בכל ההטבות המפורטות, האם תסכימו לשכנו באיזה צריף רעוע אצלכם כמו ששיכנתי את דיוינה? להציל אותו ואת משפחתו מגורל הגרוש בתקווה שיעבור זעם? נראה אתכם יוצאים צדיקים. אל תתעצלו השיבו, גם אם רצונכם להשיב לי בחרפות וגידופים.